कर्णाली प्रदेश सभा

कर्णाली प्रदेश सभा कर्णाली प्रदेशको एकसदनात्मक प्रदेश सरकार र कानून निर्माण गर्ने निकाय हो। नेपालको सात प्रदेशमध्ये एक, कर्णाली प्रदेशको प्रादेशिक राजधानी सुर्खेत जिल्लाको वीरेन्द्रनगरमा रहेको छ। प्रादेशिक सभामा ४० जना विधायक सदस्यहरू छन् जसमध्ये २४ जना पहिलो पटक मतदान मार्फत निर्वाचित भएका थिए भने १६ जना समानुपातिक तर्फबाट निर्वाचित भएका थिए। सभाको अवधि पाँच वर्षको रहेको छ।

२०७४ प्रतिनिधिसभा निर्वाचन पश्चात्, वि.सं. २०७४ मा वर्तमान प्रथम प्रदेश सभाको गठन भएको थियो। निर्वाचनमा नेपाल कम्युनिष्ट पार्टी (एकीकृत मार्क्सवादी-लेनिनवादी) र नेपाल कम्युनिष्ट पार्टी (माओवादी केन्द्र)को गठबन्धनले बहुमत प्राप्त गरेको थियो। आगामी निर्वाचन वि.सं. २०७९ मा यसको कार्यकाल सकिए पछि हुन्छ।

 इतिहास 
कर्णाली प्रदेश सभा नेपालको संविधान २०७२ को धारा १७५ बमोजिम गठन भएको थियो। उक्त व्यवस्थाले मुलुकका प्रत्येक प्रदेशका लागि प्रादेशिक संसदको प्रत्याभूति गरेको छ। नेपालका सातै प्रदेशका लागि पहिलो प्रदेश सभा निर्वाचन २०७४ सालमा सम्पन्न भएको थियो र कर्णाली प्रदेश निर्वाचन प्रतिनिधिसभा तर्फको ४० सिटका लागि सम्पन्न भएको थियो। यस चुनावको परिणामस्वरूप नेपाल कम्युनिष्ट पार्टी (एकीकृत मार्क्सवादी-लेनिनवादी) र नेपाल कम्युनिष्ट पार्टी (माओवादी केन्द्र) गठबन्धनको विजय भएको थियोे।२०७५ जेठ ३ मा, यी दुई पार्टीहरू एकआपसमा गाभिएर नेपाल कम्युनिष्ट पार्टीको गठन भएको थियो जसको कारण यसले अत्याधिक बहुमत प्राप्त गरेको थियो। पछि नेपाल कम्युनिष्ट पार्टी (माओवादी केन्द्र)बाट महेन्द्रबहादुर शाहीको नेतृत्वमा गठबन्धन सरकारको गठन भएको थियो। नेकपा एमालेका राजबहादुर शाही प्रदेश सभाका प्रथम सभामुख हुन् भने प्रथम उप-सभामुख पुष्पा घर्ती थिइन।

दोश्रो प्रदेश सभा निर्वाचन २०७९ बाट नया सभामुख मा. नन्दा गुरुङ निर्वाचित भएकी छिन भने उपसभामुख  मा. यशोदा न्यौपाने रहेकी छिन ।Karnali portal

साथै हाल नेकपा माओबादी र नेकपा एमाले को गठबन्धन बाट मुख्य मन्त्री एमाले कर्णाली प्रदेश सभाका संसदिय दल का नेता मा. यमलाल कडेल रहेका छन ।
 सभाहरूको सूची 
निर्वाचन वर्षसभाकार्यकाल सुरुवातकार्यकाल अन्त्यमुख्यमन्त्रीसभामुख२०७४पहिलो सभा२०७४ माघ १८बहालवालामहेन्द्रबहादुर शाही (नेकपा)(मन्त्रिपरिषद्)राजबहादुर शाही (नेकपा)
 समितिहरू 

नेपालको संविधानको धारा १९५ मा प्रदेश सभाहरूलाई कार्यसञ्चालन कार्यविधिको व्यवस्था गर्न विशेष समितिहरू गठन गर्ने अधिकार प्रदान गरिएको छ।
क्र.संसमितिसदस्यता१वित्त र राष्ट्रिय स्रोत८२प्रदेश मामिला ७३सामाजिक विकास८४सार्वजनिक खाता ९

 हालको संरचना 
दलसंसदीय दलको नेतासिटनेपाल कम्युनिष्ट पार्टीमहेन्द्रबहादुर शाही३३नेपाली काङ्ग्रेसजीवनबहादुर शाही६राष्ट्रिय प्रजातन्त्र पार्टीसोशीला शाही१जम्मा४०

 नेतृत्व 

 सभामुख 

 प्रदेश सभा सभामुख: राजबहादुर शाही
 प्रदेश सभा उप-सभामुख: पुष्पा घर्ती

 संसदीय दलको नेता 

 मुख्यमन्त्री (नेपाल कम्युनिष्ट पार्टी): महेन्द्रबहादुर शाही
 प्रतिपक्ष नेता (नेपाली काङ्ग्रेस): जीवनबहादुर शाही
 संसदीय दलको नेता (राष्ट्रिय प्रजातन्त्र पार्टी): सोशीला शाही

 सचेतक 

 सरकारको प्रमुख सचेतक (नेपाल कम्युनिष्ट पार्टी): गुलावजङ्ग शाही
 सचेतक (नेपाल कम्युनिष्ट पार्टी): सिताकुमारी नेपाली
 प्रतिपक्ष दलको सचेतक (नेपाली काङ्ग्रेस): हिमबहादुर शाही

 सन्दर्भ सामग्रीहरू 

श्रेणी:कर्णाली प्रदेश सरकार
श्रेणी:एक सदनात्मक व्यवस्थापिकाहरू
श्रेणी:नेपालका प्रादेशिक व्यवस्थापिकाहरू